‘મારાં-તારી મમ્મીનાં પ્રેમલગ્ન હતાં. તારી મમ્મી કંઈ ઓછી રૂપાળી છે! ઠીક ઠીક સારી કહી શકાય એવી મારી નોકરી હતી, પાકું ઘર હતું… બે જણના સુખી સંસારને એક જ ગ્રહણ નડ્યું – તારી મમ્મીને ફિલ્મનાયિકા બનવાનો અભરખો! તારા જન્મ પછી પણ, શુભલક્ષ્મીના હિરોઇન બનવા માટેનાં વલખાં ચાલુ રહ્યાં. લોભિયા હોય ત્યાં ધુતારા પણ હોવાના જ, એમાં શુભાએ જાણીતા બેનરની ફિલ્મમાં મુખ્ય ભૂમિકા મેળવવાના પ્રલોભનમાં આપણું બધું લૂંટાવી દીધુ… એ નાલેશી મને બેકાર-દારૂડિયો બનાવી ગઈ. તારી માએ એક્સ્ટ્રા તરીકે કામ શરૂ કરવું પડ્યું.’